Na temelju članka 35. i 48. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 32. Statuta Grada Skradina („Službeni vjesnik Šibensko-kninske županije“ broj 10/09, 5/13 i 3/18), Gradsko vijeće Grada Skradina na 18. sjednici održanoj dana 12. prosinca 2019. godine donijelo je

**ODLUKU**

**o odricanju od potraživanja prema Republici Hrvatskoj**

**u svrhu realizacije darovanja nekretnine u vlasništvu Republike Hrvatske u K.O. Rupe**

**Članak 1.**

Grad Skradin zatražio je od Ministarstva državne imovine darovanje nekretnine u vlasništvu Republike Hrvatske, k.č.br. 589/20 K.O. Rupe, površine 4078 m2, a u svrhu izgradnje poduzetničke zone - ista se nalazi unutar Poduzetničke zone mješovite namjene Kosa, Ićevo.

**Članak 2.**

Grad Skradin, u svrhu darovanja nekretnine iz članka 1. ove Odluke, a sukladno odredbi članka 6. stavka 2. alineje 7. Uredbe o darovanju nekretnina u vlasništvu Republike Hrvatske („Narodne novine“ broj 95/18) odriče se svih potraživanja prema Republici Hrvatskoj do visine vrijednosti darovane nekretnine.

Tržišna vrijednost nekretnine iz članka 1. ove Odluke iznosi 100.758,55 kuna, a ista je utvrđena na temelju procjene ovlaštenog stalnog sudskog vještaka za područje graditeljstva - Kamel Shihabi, dipl.ing.arh., tvrtka KRAK d.o.o., broj elaborata T.D.: 14/19.

**Članak 3.**

Ovlašćuje se gradonačelnik mr.sc. Antonijo Brajković da potpiše Izjavu o odricanju od svih potraživanja prema Republici Hrvatskoj do visine vrijednosti darovane nekretnine u iznosu od 100.758,55 kuna, koja će proizvesti pravni učinak pod uvjetom realizacije ugovora o darovanju nekretnine iz članka 1. ove Odluke.

**Članak 4.**

Ova odluka stupa na snagu sa danom donošenja i objaviti će se u Službenom vjesniku Šibensko-kninske županije.

KLASA: 940-01/19-01/3

URBROJ: 2182/03-02-19-9

Skradin, 12. prosinca 2019.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.